Publication: Magyar Közlöny
Issue: MK-2001-84 (Year: 2001, Number: 84)
Era: 1990-2004
Section: szóló 1994. évi LIII. törvény 193/A. §-án alapul.
Paragraph Index: 35

(2) Ha a cég tagja (részvényese) vagyoni részesedésének lefoglalására kerül sor [Ctv. 12. § (3) bek. k) pont], a cégjegyzékben fel kell tüntetni a tagra (részvényesre) vonatkozó cégjegyzék rovatszámát, a vagyoni részesedés lefoglalásának időpontját, a végrehajtási ügy számát, valamint a végrehajtást foganatosító végrehajtó nevét és szolgálati helyét. 10/B. § (1) Ha a követelés a végrehajtás során kielégítésre került, a cég elleni végrehajtás, illetve biztosítási intézkedés megszüntetését a végrehajtó, más esetben pedig a bíróság közli a cégbírósággal (pl. a végrehajtható okirat visszavonásáról, megsemmisítéséről intézkedik, a végrehajtást korlátozza vagy megszünteti).

Source: https://magyarkozlony.hu/hivatalos-lapok/26a8230b2ef9ce9505b9a5da31a5dd89a59f08e3/dokumentumok/ffad9439124c563615b04d92ac09ac26bc4c5e67/letoltes